Patrick Joseph Kelly (Benin City)

**Patrick Joseph Kelly** S.M.A. (født 31. august 1894 i Ballinasloe i Irland, i Storbritannia og Irland; død 18. august 1991 i Cork) var en irsk katolsk biskop som var misjonsbiskop av Benin City i Nigeria.
## Liv og virke
### Prest
Patrick Joseph Kelly studerte ved *Cork Seminary* fra 1916, ble medlem av Society of African Missions i november 1918. og ble ordinert til prest den 29. juni 1921 av biskop Thomas Broderick. Han virket først som misjonær i det som ble Nigeria frem til 1926, før han returnerte til Irland av helsemessige årsaker og jobbet som foreleser ved ordenssamfunnets seminar i Dromantine nær Newry. 

I juni 1929 returnerte Kelly til Nigeria og fortsatte sitt misjonsarbeid. I 1930 ble han provikar for det apostoliske vikariatet Vest-Nigeria.

### Apostolisk vikar av Vest-Nigeria, titulærbiskop
Pave Pius XII utnevnte den 11. desember 1939 Kelly til apostolisk vikar av Vest-Nigeria og titulærbiskop av *Thignica*. Han ble ordinert til biskop den 2. juni 1940 av John Dignan, biskop av Clonfert. De medkonsekrerende var Edward Mulhern, biskop av Dromore, og John Gerald Neville, apostolisk vikar emeritus av Zanzibar.

Hans vikarriat fikk det nye navn **Asaba-Benin** i 1943.

### Biskop av Benin City
Den 18. april 1950 ble det apostoliske vikariatet opphøyet til bispedømmet Benin City. Misjonsarbeid forble et definerende element i Kellys periode som apostolisk vikar og biskop. 

Fra 1962 til 1965 deltok han i Det andre Vatikankonsil som konsilfader.

Biskop Kelly prioriterte å utdanne kateketer og bygge skoler. Blant viktige institusjoner etablert under hans ledelse ar *Immaculate Conception College* i Benin City og *St. Patrick’s College* i Asaba. Han var også sentral i å fremme nigeriansk presteskap, og økte antallet deres fra tre i 1940 til femti ved sin pensjonering.

Pave Paul VI aksepterte biskop Kellys avskjedssøknad den 5. juli 1973 på grunn av alderen. Han bodde først på *St. Joseph's College* i Wilton i Irland, frem til 1985, før han flyttet til et hjem drevet av hans orden på grunn av sviktende helse. I mars 1981 ble Kellys død i en alder av 86 år feilaktig rapportert. 

Han døde ti år senere på et sykehus i Cork, bare to uker før sin 97-årsdag.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Erkebiskop Ignazio Busca (1731–1803) *1775
* Erkebiskop John Thomas Troy, O.P. (1739–1823) *1777
* Erkebiskop Daniel Murray (1768–1852) *1809
* Erkebiskop John MacHale (1791–1881) *1825
* Erkebiskop John MacEvilly (1818–1902) *1857
* Erkebiskop John Healy (1841–1918) *1884
* Erkebiskop Thomas Patrick Gilmartin (1861–1939) *1910
* Biskop John Dignan (1880–1953) *1938
* Biskop *Patrick Joseph Kelly* S.M.A. (1894–1991) *1940

## Referanser